

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.3 |  2025. gada 9. jūlijā |

**8.**

##### **Par Ogres novada Senioru konsultatīvās padomes izveidi un saistošo noteikumu “Ogres novada Senioru konsultatīvās padomes nolikums” projekta un paskaidrojuma raksta nodošanu sabiedrības viedokļa noskaidrošanai**

Pašvaldību likuma 53. panta pirmās daļas pirmais teikums nosaka, ka lai iesaistītu sabiedrību atsevišķu pašvaldības funkciju vai uzdevumu pildīšanā, pašvaldība var izveidot konsultatīvās padomes un komisijas.

Saskaņā ar Pašvaldību likuma 44. panta otro daļu dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību.

Atbilstoši Pašvaldību likuma 53. panta otrajā daļā noteiktajam, konsultatīvās padomes vai komisijas izveidošanas nepieciešamību, kā arī kompetenci, sastāvu un darba organizāciju nosaka likums, domes lēmums vai domes pieņemts nolikums.

Ogres novada Senioru konsultatīvās padomes izveidota ar mērķi pārstāvēt Ogres novadā dzīvojošo senioru intereses domē, tostarp, pārzināt un koordinēt jautājumus, kas saistīti ar senioru dzīvi Ogres novada administratīvajā teritorijā, veicinot dialogu starp pašvaldību un senioru kopienām.

Savukārt saistošie noteikumi nosaka Ogres novada Senioru konsultatīvās padomes kompetenci, sastāvu un darba organizāciju.

Pamatojoties uz Pašvaldību likuma 44. panta otro daļu, 46. panta trešo daļu un 53. panta pirmo un otro daļu,

**balsojot: ar 21 balsi "Par" (Andris Krauja, Artūrs Mangulis, Dace Veiliņa, Dzirkstīte Žindiga, Egils Helmanis, Gints Sīviņš, Ilmārs Zemnieks, Iluta Jansone, Jānis Iklāvs, Jānis Siliņš, Kārlis Ansons, Kārlis Avotiņš, Mariss Martinsons, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Santa Ločmele, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. **Izveidot** Ogres novada Senioru konsultatīvo padomi.
2. **Nodot** saistošo noteikumu “Ogres novada Senioru konsultatīvās padomes nolikums” (turpmāk – saistošie noteikumi) projektu un paskaidrojuma rakstu sabiedrības viedokļa noskaidrošanai.
3. **Uzdot** Ogres novada pašvaldības Centrālās administrācijas Komunikācijas nodaļai publicēt saistošo noteikumu projektu un paskaidrojuma rakstu Ogres novada pašvaldības oficiālajā tīmekļvietnē www.ogresnovads.lv sabiedrības viedokļa noskaidrošanai, paredzot divu nedēļu termiņu.
4. **Noteikt**, ka sabiedrība viedokli par saistošo noteikumu projektu var iesniegt elektroniski, sūtot to uz Ogres novada pašvaldības oficiālo elektronisko adresi, elektroniskā pasta adresi ogredome@ogresnovads.lv vai personīgi iesniedzot to Ogres novada pašvaldības klientu apkalpošanas centros.
5. **Uzdot** saistošo noteikumu sagatavotājam apkopot šī lēmuma 4. punkta kārtībā saņemto sabiedrības viedokli.
6. **Kontroli** par lēmuma izpildi uzdot Ogres novada pašvaldības izpilddirektoram.

(Domes priekšsēdētāja vietnieka A. Kraujas paraksts)